# **DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **Comuna Surduc**,cu sediul în județul Sălaj, comuna Surduc, satul Surduc, nr. 135, înregistrată la A.P.M. Sălaj cu nr. 8646 din 24.11.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.06.2023, că proiectul: “*Înființare rețea de canalizare și racorduri de canalizare în localitățile Surduc, Tihau, Cristolțel, comuna Surduc, județul Sălaj”****,*** propus a fi amplasat comuna Surduc, satul Surduc și Tihău( stația de epurare), județul Sălaj,

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. la pct. 10, lit b) și pct. 11, lit. c);

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Graiul Sălajului, afişare si înregistrare anunţ la sediul Primăriei Comunei Surduc, precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

Ținând cont de beneficiile acestui program, comuna Surduc a initiat proiectul pentru înființare rețea de canalizare în localitatea Surduc și statie de epurare în localitatea Tihău.

Obiectul prezentului proiect îl constituie îmbunătățirea infrastructurii prin înființarea rețelei de canalizare în localitatea Surduc precum și racordarea gospodăriilor individuale și a consumatorilor publici la reţeaua de canalizare .

Sistemul de canalizare proiectat cuprinde:

* Rețea de canalizare și racorduri de canalizare în localitatea Surduc
* Stație de epurare în localitatea Tihău
* Branșamente electrice la stațiile de pompare și statia de epurare.

Rețeaua de canalizare din localitatea Surduc se va realiza cu funcționare gravitatională și sub presiune.

Rețeaua de canalizare se va poza pe drumul național DN1H de la Km 101+773 ( intersecția cu drumul ce vine din Tihău)până la Km 105+641(iesirea din Surduc), pe drumurile județene DJ 110D și DJ 108B și pe străzile din localitate .

Sistemul de canalizare se compune din:

* rețea de canalizare în localitatea Surduc pe o lungime de L= 15.447 m din care :

- rețea gravitațională L= 8.894 m

- rețea sub presiune L= 6.553 m

* stații de pompare a apelor uzate pe traseul rețelei de canalizare – 4 buc.
* racorduri electrice la stațiile de pompare – 4. buc.
* racorduri de canalizare 522 buc.

Datorita conditiilor geografice de pe amplasament, nu tot sistemul de canalizare s-a putut solutiona prin curgere gravitațională, astfel s-au prevazut 4 stații de pompare prefabricate, cu montaj subteran, complet utilate, în constructie monobloc.

Pentru racordarea la reţeaua publică de canalizare a imobilelor de locuit şi a unităţilor sociale şi administrative se prevad 522 racorduri de canalizare din care 420 buc vor fi racordate la conducta publică de canalizare gravitatională și 102 buc. racordate la rețeaua de canalizare sub presiune.

Căminele de racord aferente fiecarui imobil se vor monta pe domeniul public.

* + - * 1. Apele uzate colectate din localitatea Surduc vor fi deversate într-o statie de epurare proprie, amplasată pe malul drept al râului Almaă în localitatea Tihău (aval pod pe DN1H) pe un teren care este în proprietatea comunei Surduc cu o suprafata de aproximativ 5068 mp, din care sunt ocupati doar 1500 mp.

1. Terenul pe care se amplaseaza statia de epurare se afla la limita benzii de inundabilitate cu asigurare de 1% conform datelor furnizate de Administratia Bazinala de Apa Somes -Tisa, respectiv harta cu pozitia obiectivului in raport cu benzile de inundabilitate de 1% si 5% ale râului Almas.
2. Conducta de canalizare subtraversează drumul national în mai multe zone prin forare orizontală protejată în tub de protecție din OL sub ampriza și zonă de siguranță a drumului. Adâncimea de forare în axul drumului este de minim 1,5 m de la țeava de protecție. De o parte și de alta subtraversărilor se prevăd cămine de vane echipate cu vană de închidere și robinet de aerisire/ golire.
3. **Conform proiectului avizului de gospodărire a apelor, sunt prevăzute următoarele lucrări:**

**~** Înființaresistem de canalizare menajeră și racorduriîn localitatea Surduc, comuna Surduc, județul Sălaj, pe o lungime totală L= 15.447 m, cu un număr total de 522 buc. racorduri la rețeaua de canalizare pentru gospodării, pentru colectarea și transportul apelor uzate brute, cu debitele: Qu zi max.= 156,38 m3/zi (1,81 l/s), Qu zi med.= 120,29 m3/zi (1,39 l/s), Qu zi min.= 80,6 m3/zi (0,93 l/s), în montaj îngropat, de-a lungul drumurilor de acces, aparținând domeniul public, până la stația de epurare mecano-biologică nou proiectată din localitatea Tihău (com. Surduc), în montaj:

- *gravitațional*, pe o lungime totală L= 8.894 m, cu conducte PP multistrat sau compact - țeavă lisa cu minim SN10, Ф 250 mm;

- *sub presiune*, pe o lungime totală L= 6.553 m, cu conducte de refulare PE100RC, PN10, cu protecție din PP și fir trasor, cu următoarele diametre:

- PE100RC, PN10, cu protecție din PP, Ø1 50 mm, L1=2429 m,

- PE100RC, PN10, cu protecție din PP, Ø2  63 mm, L2= 100 m,

- PE100RC, PN10, cu protecție din PP, Ø3 90 mm, L3= 228 m,

- PE100RC, PN10, cu protecție din PP, Ø4 125 mm, L4=3796 m,

echipate cu un număr de 4 buc. stații de pompare subterane, tip monobloc, compacte (din PEID, Ø= 1,5m, H=4 m), inclusiv branșamente electrice la stațiile de pompare, automatizate, în localitatea Surduc, astfel:

- stația de pompare (SP1), echipată cu 2 electropompe submersibile (1+1R, Qi=12,50 mc/h, Hp=14 mCA);

- stația de pompare (SP2), echipată cu 2 electropompe submersibile (1+1R, Qi=19.30 mc/h, Hp=26 mCA);

- stația de pompare (SP3), echipată cu 2 electropompe submersibile (1+1R, Qi=30 mc/h, Hp=17 mCA);

- stația de pompare (SP4), echipată cu 2 electropompe submersibile (1+1R, Qi=30 mc/h, Hp=36 mCA);

Sistemul de canalizare menajerăîn localitatea Surduc se va amenaja cu:

* 224 buc. cămine de canalizare carosabile din elemente prefabricate din beton cu diametru Dn =1200 mm, pe rețeaua de canalizare menajeră gravitațională;
* 15 buc. cămine de canalizare, pe rețeaua de canalizare menajeră sub presiune;
* 420 buc. racorduri de canalizare provenite de la gospodării, din conductă PP Multistrat, Ø=160 mm, racordate la cămine de racord din PE, Ø=400 mm, cu evacuare finală la rețeaua de canalizare menajeră gravitațională;
* 102 buc. racorduri de canalizare menajeră pentru gospodării, din conductă PE 100RC, cu protecție din PP, PN 10, Ø=50 mm, racordate la cămine de racord prefabricate automatizate și echipate cu electropompe, Qi= min. 2,1mc/h, Hp=min. 20 mCA, cu evacuare finală la rețeaua de canalizare menajeră sub presiune;

***~Statie de epurare mecano-biologică*** cu biomasă în suspensie*,* dimensionată pentru 3155 l.e., astfel încât în viitor să poată prelua și apele uzate menajere rezultate din localitățile: Tihău, Cristolțel, Brâglez, Solona, având o capacitate proiectată: Quz max=497 mc/zi (5,75 l/s), Q zi med=382 mc/zi (4,42 l/s),Qzi min =256,1 mc/zi (2,96 l/s), cu amplasare în loc. Tihău (com. Surduc), în vecinătatea drumul național DN1H, la cca. 500 m de malul drept al r. Almaș (cod cadastral: II.1.048.00.00.00.0), în afara zonei inundabile a cursului de apă la debitul maxim cu probabilitatea de depășire de 1%, și va cuprinde următoarele instalații de prelucrare a calității apelor uzate:

* ***Treaptă mecanică***

- cămin cu grătar rar, (din bare de inox, S= 600x1400mm, distanța între bare 20 mm), care se va amplasa la intrarea spre instalațiile de epurare;

- cămin de distribuție/ preaplin/ by-pass;

- stație de pompare influent, apă uzată menajeră brută;

- sită mecanică rotativă cu fante Ø=5 mm (amplasată între stația de pompare și deznisipator) ;

-bazin combinat acoperit, semiîngropat, peste care se amplasează pavilionul tehnologic containerizat. Bazinul combinat va cuprinde următoare instalații:

- deznisipator / separator de grăsimi, cu sedimentarea nămolului și flotarea grăsimilor;

- bazin de egalizare, omogenizare (cu mixer submersibil pentru evitarea depunerilor) și pompare apă uzată (2 pompe:1A+1R, Qmax= 20 m3/h, H= 8 mCA);

Pavilionul tehnologic containerizat, va cuprinde următoare componente:

-instalație dozare coagulant, instalație de dozare floculant-coagulant, instalație dozare var (corectare pH), sistem de aerare (suflante aerare bazine, air-lift, mixare apă uzată), instalație de deshidratare a nămolului în exces cu ambalare în saci;

-instalații de automatizare a proceselor de epurare, sistem de monitorizare control și vizualizare date;

* ***Treaptă biologică***

-bazin de oxidare - aerare cu bule fine (2 linii ), nitrificare și formare nămol activ;

-bazin de denitrificare ( pH= 7÷7,5);

-bazin decantor secundar tip Dortmund (2 linii) dimensionat pentru un debit Q= 10 mc/h/linie;

-bazin de stabilizare și recirculare nămol activ;

-pompă evacuare nămol în exces spre instalația de deshidratare;

-stație de pompare efluent.

* ***Treaptă de deshidratare nămol***

-instalație de deshidratare nămol, dotat cu: recipient de omogenizare, pompă dozare floculant polimeric, pompă de nămol deshidratat, instalație de mixare nămol, cu stocare a nămolului în saci

* ***Instalații de măsurare a debitelor de apă evacuate, dezinfecție efluent final***

-cămin de măsurare debit de apă uzată epurată, tip canal Parshall, prevăzut cu senzor;

-cămin de măsurare debit apă uzată neepurată, pe conductă By pass;

-instalație de dezinfecție efluent cu hipoclorit de sodiu;

**~ *Evacuarea apelor uzate*** epurate din stația de epurare mecano-biologică din loc. Tihău (com. Surduc), se va realiza, printr-o conductă PE 100RC, Ø=110 mm, L= 500 m, în emisarul v. Almaș, în punctul de deversare cu coordonatele în sistem Stereo 1970: X(N)=638239.340 și Y(E)=372703.252, prevăzut cu pereu betonat pe o lungime L= 5m pentru protecția malului în zona gurii de evacuare.

Apele uzate epurate, la evacuare în emisar (v. Almaș), vor avea următoarele limite maxime de încărcare cu poluanţi: **pH**-6,5-8,5 unit pH; **materii în suspensie** - 60 mg/l; **CBO5**  - 25 mg O2/l; **CCOCr** - 125 mg O2/l; **amoniu** - 3 mg/l; **substanţe extractibile cu solvenţi organici** - 20 mg/l, **reziduu filtrat** **la 1050 C** - 2000 mg/l, **detergenţi sintetici** - 0,5 mg/l.

**~ *Traversări cursuri de apă*** cu conducte de canalizare menajeră, astfel:

- **v. Solona** (II.1.046.00.00.00.0) –în 2 puncte prin subtraversare;

- **v. Gîrbou** (II.1.047.00.00.00.0) – 1 punct prin subtraversare, cf. tabel:

|  |  |  |  |
| --- | --- | --- | --- |
| **Tip traversare/ Curs de apă** | **Caracteristici traversare** | **Coordonate stereo 70** | |
| Mal stâng | Mal drept |
| **Subtraversare nr.1** (SB1) a cursului de apă v. Solona, (II.1.046.00.00.00.0), Q1%=123 m3/s, în intravilan loc. Surduc; | -conductă de canalizare menajeră gravitațională tip PP cu Ø 250 mm, în tub de protecție OL, Dn 350 mm, cu lungimea SB 1: L=**30** m, montată între 2 cămine cămine menajere: CM214 și CM215, cotă talveg = 193.26 mdMN, cotă pozare conductă = 191.76 mdMN, adâncime pozare față de talveg = **-1,5** m și sub adâncimea de afuiere = 0,640 m; | X(N)=641097.263  Y(E)=375438.814 | X(N)=641093.932  Y(E)=375409.000 |
| **Subtraversare nr.2** (SB2) a cursului de apă v. Solona, (II.1.046.00.00.00.0), Q1%=123 m3/s, în intravilan loc. Surduc; | -conductă de canalizare menajeră gravitațională tip PP cu Ø 250 mm, în tub de protecție OL, Dn 350 mm, cu lungimea SB 2: L=**16** m, montată între 2 cămine cămine menajere: CM220 și CM204, cotă talveg = 191.91 mdMN, cotă pozare conductă menajeră = 190.41 mdMN, adâncime pozare față de talveg = **-1,5** m și sub adâncimea de afuiere = 0,644 m; | X(N)=641106.917  Y(E)=375337.419 | X(N)=641090.992  Y(E)=375338.965 |
| **Subtraversare nr.3** (SB3) a cursului de apă v. Gârbou (Brâglez) (II.1.047.00.00.00.0),  Q1%=140 m3/s, în intravilan loc. Surduc; | -conductă de refulare de la stația de pompare SP4, tip PE 100 RC, Ø 125 mm în tub de protecție tip PE Ø 250 mm și lungimea SB 3: L=40 m, cotă talveg =188.73 mdMN, cotă instalare conductă menajeră =187.23 mdMN, H instalare conductă = **-1,5** m sub cotă talveg și sub cota de afuiere = 0,664 m) | X(N)=639812.338  Y(E)=374286.628 | X(N)=639820.968  Y(E)=374320.206 |

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zonă ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ; pământul rezultat în urma săpături se va utiliza la umpluturii.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

În perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;

**Măsuri pentru protecția factorului de mediu aer:**

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

**Măsuri pentru protecția factorului de mediu sol si subsol:**

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

**Măsuri pentru protecția factorului de mediu apă de suprafață si subterană:**

* depozitarea materialelor utilizate în construcţii în spaţii special amenajate;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* se va respecta strict proiectul de execuție aprobat;
* utilajele și vehiculele nu se vor spăla pe amplasament;

**Măsuri pentru protecția așezărilor umane:**

* se va asigura semnalizarea cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează pe drum;
* antreprenorul are obligația să asigure menținerea curată a drumului pe perioada execuției;
* de a lungul traseului cuprinse în proiect, nu există monumente istorice și de arhitectură, zone de interes tradițional, diverse așezaminte de importanță patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
  + nu se va interveni în interiorul unor obiective protejate;
  + în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

**Măsuri împotriva zgomotului si vibrațiilor:**

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele cu funcționare intermitentă trebuie oprite pe durata în care nu sunt utilizate;

Prezentul proiect nu cuprinde organizarea de şantier.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate. S- a obținut notificarea de asistență de specialitate de sănătate publică a conformității nr. 352/28.11.2022, emisă de Direcția de Sănătate Publică Sălaj

**c1)** **utilizarea actuală si aprobată a terenurilor:** conform certificatului de urbanism nr. 32 /25.10.2022 emis de Primăria Comunei Surduc, terenul pe care se execută investiția este în proprietatea Comunei Surduc

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională Apele Române Administrația Bazinală de Apă Someș Tisa Sistemul de Gospodărire a Apelor Sălaj, înregistrată la A.P.M. Sălaj cu nr. 1898 din 03.03.2023, decizie justificată prin următoarele: *lucrările prevăzute prin proiect, nu vor avea impact asupra corpurilor de apă;*

* Respectarea măsurilor și condiţiilor de realizare a proiectului în conformitate cu Proiectul **avizul de gospodărire a apelor** eliberat de A.N. Apele Române, Administrația Bazinală de Apă Someș- Tisa Sistemul de Gospodărire a Apelor Sălaj

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

3. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

4. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

5. Recepția lucrărilor se va face în prezența delegatului Sistemului de Gospodărire a Apelor Sălaj.

6. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

7. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

8. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor. 9. Să ia urgent măsurile necesare pentru conformarea în ceea ce privește colectarea și epurarea apelor uzate, conform Angajamentului negociat cu Uniunea Europeană – Capitolul 22 Mediu, în vederea implementării legislației privind calitatea apelor uzate în receptorii naturali, pentru localitățile: Tihău, Cristolțel, Brâglez, Solona.

***Caracteristicile proiectului si/sau condiţiile de realizare a proiectului:***

- Respectarea condiţiilor din proiectul Avizul de gospodărire a apelor

Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."

* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor , Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Conform prevederilor 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Claudia SANDOR